Sónu

Sonù nyí xɛ̀ ɖé bó ɖò koklo hwàn mɛ bó nɔ nyí  pintade ɖò flanségbè mɛ.

<nowiki>thumb|Sónu

 Ninɔmɛ 
Sonù lɛ nyí xɛ alɔkpa ɖé lɛ bó ɖò gɔnu kokloxɛ lɛ tɔn mɛ, bó nyí gbɛtà koklo e nɔ nɔ ayǐkúngban jí bó ma nɔ zɔn xὲ ɖě lɛ ɖɔhun ǎ tɔn mɛ. Dodónu yětɔn gosín Aflika gbé jí bɔ fún yětɔn lɛ wì bɔ wěwé nɔ gbɔn mɛ. Nǔkún, dovɔn, ayǐsínzɛn, yɛglétete kpó jɔ kpó wɛ nyí nǔ e yě nɔ ɖù tawun é. È nɔ nyí wǎn nú bó nɔ sɔ yě dó ɖó acɔ ná ɖò jìkpá xwégbe tɔn mɛ, amɔ tawun tɔn ɔ, ɖó lě dò làn yětɔn nɔ víví ɖùɖù sɔ é wútu wɛ.

 Nɔtɛn 
Sónu gběmɛ tɔn lɛ nɔ nɔ Aflika gbé jí, ɖò tofɔligbé Sahara tɔn ɖò ayǐ vòvò jí, sín zungbó mɛ fí e jí nɔ jà ɖè ganjí ɔ káká jɛ vlɔɖówè ɖò gbětótlo mɛ. Yě mɛ gbɛnu ɖé lɛ nyí gbě mɛ tɔn bó ɖò Haïtie kpódó Caraïbe kpó gbé jí.